ขอให้ตรวจสอบการจำหน่ายสินค้าของร้านธงฟ้าประชารัฐ ชื่อร้าน บลูช็อป ที่ตั้งเลขที่ 2 ซอย รามคำแหง 36/1 แขวงหัวหมาก เขตบางกะปิ กรุงเทพมหานคร เนื่องจากล่าสุดเมื่อวันที่ 4 กุมภาพันธ์ 2566 เวลาประมาณ11.00 น. ข้าพเจ้าใช้บัตรสวัสดิการแห่งรัฐในร้านดังกล่าว โดยซื้อสินค้าเป็นจำนวนหลายอย่าง แต่มี 1 รายการ ที่ราคาสินค้าไม่ตรงกับป้ายราคา คือ น้ำยาปรับผ้านุ่มยี่ห้อดาวน์นี่ ซึ่งป้ายราคาระบุไว้ 119 บาทแต่เวลาชำระเงินคิดราคา 145 บาท และมีสินค้าหลายอย่างที่ระบุราคาแต่ไม่ระบุชื่อสินค้า และบางอย่างก็ไม่ติดป้ายราคาแจ้งไว้ พบเห็นมาหลายครั้งแล้ว จึงประสงค์ให้หน่วยงานที่เกี่ยวข้องลงพื้นที่ตรวจสอบร้านธงฟ้าประชารัฐดังกล่าว จักขอบพระคุณยิ่ง